CELEX: 62011CA0533
Language: hu
Date: 2013-10-17 00:00:00
Title: C-533/11. sz. ügy: A Bíróság (ötödik tanács) 2013. október 17-i ítélete — Európai Bizottság kontra Belga Királyság (Tagállami kötelezettségszegés — 91/271/EGK irányelv — Települési szennyvíz kezelése — A Bíróság kötelezettségszegést megállapító ítélete — A teljesítés elmaradása — EUMSZ 260. cikk — Pénzügyi szankciók — Átalányösszeg vagy kényszerítő bírság kiszabása)

14.12.2013   
            
            
               HU
            
            
               Az Európai Unió Hivatalos Lapja
            
            
               C 367/3
            
         A Bíróság (ötödik tanács) 2013. október 17-i ítélete — Európai Bizottság kontra Belga Királyság
   (C-533/11. sz. ügy) (1)
   
   (Tagállami kötelezettségszegés - 91/271/EGK irányelv - Települési szennyvíz kezelése - A Bíróság kötelezettségszegést megállapító ítélete - A teljesítés elmaradása - EUMSZ 260. cikk - Pénzügyi szankciók - Átalányösszeg vagy kényszerítő bírság kiszabása)
   2013/C 367/04
   Az eljárás nyelve: francia
   
      Felek
   
   
      Felperes: Európai Bizottság (képviselők: G. Wils, A. Marghelis, valamint S. Pardo Quintillán, meghatalmazottak)
   
      Alperes: Belga Királyság (képviselők: C. Pochet, M. Neumann, és T. Materne, meghatalmazottak, segítőik: A. Lepièce, E. Gillet, J. Bouckaert és H. Viaene ügyvédek)
   
      Az alperest támogató beavatkozó: Nagy-Britannia és Észak-Írország Egyesült Királysága (képviselők: C. Murrell meghatalmazott, segítője: D. Anderson, QC)
   
      Tárgy
   
   Tagállami kötelezettségszegés — A Bíróság C-27/03. sz., Bizottság kontra Belgium ügyben 2004. július 8-án hozott ítéletében (az EBHT-ban nem tették közzé) foglaltak nem maradéktalan teljesítése a települési szennyvíz kezeléséről szóló, 1991. május 21-i 91/271/EGK tanácsi irányelv (HL L 135., 40. o.; magyar nyelvű különkiadás 15. fejezet, 2. kötet, 26. o.) rendelkezéseinek az előírt határidőben történő átültetésének elmaradását érintően — A fent hivatkozott irányelv 3. cikke (1) bekezdésének (második mondat), valamint 5. cikke (2) és (3) bekezdésének megsértése — Szankciók számítása: kényszerítő bírság és átalányösszeg kumulatív fizetése
   
      Rendelkező rész
   
   
               1.
            
            
               A Belga Királyság — mivel nem tette meg a Bíróság C-27/03. sz., Bizottság kontra Belgium ügyben 2004. július 8-án hozott ítéletében foglaltak teljesítéséhez szükséges valamennyi intézkedést, amely ítélet megállapította, hogy a Belga Királyság nem teljesítette az 1998. február 27-i 98/15/EK bizottsági irányelvvel módosított, a települési szennyvíz kezeléséről szóló, 1991. május 21-i 91/271/EGK tanácsi irányelv 3. és 5. cikkéből eredő kötelezettségeit — nem teljesítette az EUMSZ 260. cikk (1) bekezdéséből eredő kötelezettségeit.
            
         
               2.
            
            
               A Bíróság kötelezi a Belga Királyságot, hogy fizessen az Európai Bizottságnak „az Európai Unió saját forrásai” számlára 10 millió euró átalányösszeget.
            
         
               3.
            
            
               Amennyiben az 1. pontban megállapított kötelezettségszegés a jelen ítélet kihirdetésének napján továbbra is fennáll, a Bíróság kötelezi a Belga Királyságot, hogy fizessen az Európai Bizottságnak „az Európai Unió saját forrásai” számlára 859 404 euró kényszerítő bírságot a fent hivatkozott Bizottság kontra Belgium ügyben hozott ítéletben foglaltak teljesítéséhez szükséges intézkedések végrehajtásával kapcsolatos késedelem minden félévére, a jelen ítélet kihirdetésének napjától a fent hivatkozott Bizottság kontra Belgium ügyben hozott ítéletben foglaltak maradéktalan teljesítésének napjáig, amelynek tényleges összege minden hat hónapos időszak végén számítandó úgy, hogy az ilyen időszakra vonatkozó teljes összeg csökken azon aránynak megfelelő százalékban, amelyet a jelen ítélet kihirdetése napján nem megfelelő LE-számhoz képest a fent hivatkozott Bizottság kontra Belgium ügyben hozott ítéletben foglaltaknak ezen időszak végéig megfeleltetett LE-szám jelent.
            
         
               4.
            
            
               A Bíróság a Belga Királyságot kötelezi a költségek viselésére.
            
         
               5.
            
            
               Nagy-Britannia és Észak-Írország Egyesült Királysága maga viseli saját költségeit.
            
         
      (1)  HL C 25., 2012.1.28.